Adatas
Adatas (arab. عادات = ʿādāt) – tautų, išpažįstančių islamą, paprotinė teisė, apimanti santykius, kurių nereguliuoja šariatas (religinė teisė). Didelė dalis adato normų susiklostė dar pirminėje bendruomenėje (kaip antai kraujo kerštas, išpirka už nuotaką (kalymas) ir kt.), likusios – feodalinėje. Tam tikra apimtimi adato teisė tebetaikoma Brunėjaus, Malaizijos, Indonezijos teismuose.